stanford-oval/wikipedia huggingface dataset:
הגולש הכסוף
הערות שוליים

↑  Top 100 Comic Book Heroes: #41 - Silver Surfer
| --- | --- |
בקרת זהויות :  NLI: 987007544717105171  LCCN: no2018025522   WorldCat (עם LCCN): no2018-025522 
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
הוא יודע שאת לבד

| --- | --- |

 בימוי:  Armand Mastroianni 
 תסריט:  סקוט פארקר 
 שחקנים ראשיים:  Don Scardino ג'יימס רבורן Dana Barron פול גליסון אנתוני פולן שואו Patsy Pease Elizabeth Kemp Lewis Arlt Caitlin O'Heaney טום הנקס Russell Todd 
 מוזיקה:  Alexander Peskanov 
 מדינה:  ארצות הברית 
 חברה מפיצה:  יונייטד ארטיסטס, נטפליקס 
 שיטת הפצה:  וידאו על פי דרישה 
 הקרנת בכורה:  29 באוגוסט 1980 
 משך הקרנה:  94 דק' 
 שפת הסרט:  אנגלית 
 סוגה:  סרט אימה, סרט סלאשר 
 הכנסות באתר מוג'ו:   heknowsyourealone
 דף הסרט ב־IMDb
 
הוא יודע שאת לבד (באנגלית: He Knows You're Alone) הוא סרט אימה אמריקאי מסוג סלאשר משנת 1980, בבימויו של ארמנד מסטוריוני ועל התסריט הופקד סקוט פארקר. בסרט משחקים קייטלין או'הייני, דון סקרדינו, אליזבת קמפ, טום רולפינג וטום הנקס בתפקידו הקולנועי הראשון.
עלילה

העלילה מתמקדת בכלה לעתיד שנרדפת על ידי רוצח סדרתי שייעדו הוא הריגת כלות ואנשים הקרובים להן. העלילה מתחילה כאשר איימי ג'נסן, כלה לעתיד, מוצאת את עצמה במרכז מסע רציחות. היא פונה לבן זוגה לשעבר לעזרה, וביחד הם מנסים לברוח מהרוצח ולהביס אותו לפני שיהיה מאוחר מדי.
שחקנים ודמויות

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: לפרט על הדמויות.
קייטלין או'הייני – איימי ג'נסן
דון סקרדינו – מרווין
אליזבת קמפ – ננסי
טום רולפינג – ריי קרלטון
לואיס ארלט – בלש לן גמבל
טום הנקס – אליוט (תפקיד קטן)
הפקה

הסרט צולם בסטטן איילנד, ניו יורק בשנת 1979 בתקציב של 250,000 דולר. הוא הופק על ידי חברת Magno Sound Inc. והופץ על ידי Metro-Goldwyn-Mayer Studios Inc. ו-United Artists Films. הסרט זכה להפצה רחבה בסוף אוגוסט 1980 והכנסותיו בקופות עמדו על 4,875,436 דולר.
ביקורות ומורשת

"הוא יודע שאת לבד" נחשב לסרט סלאשר קלאסי של שנות ה-80, שהושפע מהצלחת הסרט "ליל כל הקדושים" משנת 1978. הבמאי ארמנד מסטוריוני זכה להכרה על יכולתו לייצר מותחן מסחרי בזמן ובתקציב מוגבל, והסרט ציין את תחילת קריירת הבימוי שלו בסרטי אימה. בנוסף, הסרט מפורסם בהיותו הסרט הראשון בו הופיע טום הנקס.
הערות שוליים

↑  He Knows You're Alone (1980) - Armand Mastroianni | Synopsis, Movie Info, Moods, Themes and Related | AllMovie (באנגלית), נבדק ב-2024-08-07
↑  He Knows You're Alone, prod.tcm.com (באנגלית)
| טום הנקס |
| --- | --- | --- |
| סרטים בהם השתתף | הוא יודע שאת לבד (1980) • ספלאש (1984) • מסיבת רווקים (1984) • המתנדבים (1985) • האיש עם הנעל האדומה (1985) • זהירות הבית מתפרק (1986) • יחסים פשוטים (1986) • אהבה גנובה (1986) • השוטר מלוס-אנג'לס (1987) • ביג (1988) • פאנץ' ליין (1988) • שכנים (1989) • טרנר והוץ' (1989) • מדורת ההבלים (1990) • ג'ו נגד הוולקנו (1990) • ליגה משלהן (1992) • על כנפי החלום (1992) • נדודי שינה בסיאטל (1993) • פילדלפיה (1993) • פורסט גאמפ (1994) • צעצוע של סיפור (1995) • אפולו 13 (1995) • מה שאת עושה לי (1996) • יש לך הודעה (1998) • להציל את טוראי ראיין (1998) • צעצוע של סיפור 2 (1999) • גרין מייל (1999) • להתחיל מחדש (2000)  • תפוס אותי אם תוכל (2002) • הדרך לפרדישן (2002) • לחסל את הליידי (2004) • טרמינל (2004) • רכבת לקוטב (2004) • צופן דה וינצ'י (2006) • מלחמתו של צ'ארלי וילסון (2007) • משפחת סימפסון - הסרט (2007) • באק האוורד הגדול (2008) • מלאכים ושדים (2009) • צעצוע של סיפור 3 (2010) • לארי קראון (2011) • קרוב להפליא ורועש להחריד (2011) • ענן אטלס (2012) • קפטן פיליפס (2013) • להציל את מיסטר בנקס (2013) • גשר המרגלים (2015) • איתקה (2015) • התופת (2016) • סאלי: נס על ההדסון (2016) • הולוגרמה למלך (2016) • המעגל (2017) • העיתון (2017) • צעצוע של סיפור 4 (2019) • יום יפה בשכונה (2019) • גרייהאונד (2020) • בוראט 2 (2020) • חדשות העולם הגדול (2020) • פינץ' (2021) • אלביס (2022) • פינוקיו (2022) • איש ושמו אוטו (2022) • אסטרואיד סיטי (2023) • כאן (2024) |  |
| סדרות בהן השתתף | • אחים לנשק (2001) |  |
| קרובי משפחה | ריטה וילסון (אישה) ג'ים הנקס (אח) לארי הנקס (אח) קולין הנקס (בן) צ'אט הנקס (בן) |  |
הגולם: כיצד הוא בא לעולם

| --- | --- |

 מבוסס על:  "הגולם" מאת גוסטב מירינק
 בימוי:  פאול וגנר, קרל בואזה 
 הופק בידי:  פאול דווידסון 
 תסריט:  הנריק גאלין 
 שחקנים ראשיים:  פאול וגנר לידיה סלמונובה
 מוזיקה:  Hans Landsberger 
 צילום:  קארל פרוינד גידו זיבר
 מדינה:  רפובליקת ויימאר
 חברת הפקה:  PAGU
 חברה מפיצה:  UFA סרטי פרמאונט
 הקרנת בכורה:  29 באוקטובר 1920
 משך הקרנה:  85 דק' 
 סוגה:  סרט אילם, סרט אימה, סרטי מפלצות, סרט פנטזיה 
 סרט קודם:  הגולם והרקדנית 
 סרטים בסדרה:  הגולם הגולם והנערה הרוקדת
 דף הסרט ב־IMDb
 
הגולם: כיצד הוא בא לעולם הוא סרט אימה אילם גרמני השייך לזרם הקולנועי של האקספרסיוניזם הגרמני, ומבוסס על האגדה אודות הגולם מפראג, שבה המהר"ל מפראג יוצר גולם שמטרתו להגן על היהודים. הסרט מבוסס על הרומן של גוסטב מיירינק משנת 1915 שמהווה אדפטציה לאגדה זאת.
פאול וגנר ביים את הסרט יחד עם קרל בואזה וכיכב בתור דמות הגולם. זהו הסרט השלישי והמוכר ביותר מתוך הטרילוגיה של וגנר העוסקת בדמותו של הגולם והיחידי מביניהם שנשמר בשלמותו. הוא מהווה פריקוול לסרט משנת 1915 בשם "הגולם" שחלקים ממנו נשמרו, שבו דמותו של הגולם קמה לתחייה במאה ה-20 לאחר שמתגלה על ידי סוחר עתיקות יהודי וכן לסרט נוסף בשם "הגולם והרקדנית" שלא נשמר, שבו שחקן גרמני מתחפש לגולם על מנת להרשים רקדנית.
מבחינה סגנונית הסרט מהווה אב טיפוס לסרטי פרנקנשטיין (מפלצת) שעקבו לו ולדעת חוקרי קולנוע של התקופה הוא מהווה סרט אקספרסיוניסטי מובהק.
מספר חוקרים הצביעו על כך, שהסרט הוא טקסט אנטישמי שבאמצעות המבע האקספרסיוניסטי שלו מציג את דמות היהודי כמעוות, כזר מאיים ומיטי,[דרושה הבהרה] וכמקור הרוע, תוך שהם מצביעים על כך שיוצר הסרט פאול וגנר השתתף בהמשך דרכו בסרטי תעמולה נאציים. מיעוט של חוקרים אחרים טוענים, כי הסרט דווקא מציע אלטרנטיבה למאבק בין היהודים לנוצרים בדמות התנועה הציונית.
תקציר העלילה

בגטו היהודי של פראג מימי הביניים, פותח בסצנה שבה הרב לאו (המהר"ל מפראג), ראש הקהילה היהודית בעיר, חוזה בכוכבים אסון שצפוי להתרחש לקהילה היהודית ומכנס את זקני הקהילה לתפילה לביטול הגזרה. למחרת קיסר רומא חותם על צו שמצהיר כי היהודים חייבים לעזוב את העיר ושולח את האביר פלוריאן למסור את הגזרה. לצד מסירת הגזרה, האביר מקיים רומן עם ביתו של הרב לאו, מרים.
לאחר שהרב לאו שוקד על גולם מחימר, בעזרת השוליה שלו הוא מפיח בו חיים בטקס שמכיל מאגיה שחורה, קסמים ובמרכזו זימון השדה עשתורת ויצירת הכשף תוך שימוש במילה "אמת". לאחר יצירתו מוצג הגולם כמשרתו של הרב לאו: חוטב עצים, שואב מים וזה שעושה עבורו קניות.
הרב לאו יוצא לארמונו של הקיסר על מנת להציג את הגולם בפניו ובמקביל האביר פלוריאן מתגנב אל ביתו שם הוא שוכב עם ביתו מרים.
בארמון, הקיסר ואנשי המלוכה מבועתים מהגולם אך מתלהבים מיכולתיו של הרב. הם מבקשים מהרב להציג להם עוד מיכולתיו והוא מסכים אך מזהיר אותם שלא יצחקו. הרב מציג לאנשי המלוכה חיזיון שבו נצפית דמות המתוארת כ"אחשוורוש היהודי הנודד", הקהל צוחק למראה דמותו ובעקבות כך מתחיל הארמון לקרוס. המלך מבקש מהרב להציל את האנשים שבקהל בתמורה לחנינה ליהודים ואכן הגולם מונע את קריסת הארמון מעל ראשם.
בחזרה בגטו היהודי, הגולם מנסה לתקוף את הרב והאחרון בתגובה משבית אותו ומתכנן לנתץ אותו. כאשר הרב יוצא יחד עם היהודים לחגוג במקדש, בליווי שופרות וארון הברית, שוליית הרב שנשארת מאחור מחייה את הגולם מחדש על מנת שהגולם יבדוק מי הגבר הזר אצל בת הרב.
הגולם קם לתחייה אגרסיבי, לוחם באביר פלוריאן והורג אותו לאחר שזורק אותו מצריח. לאחר מכן הוא חוטף את בת הרב ומצית את הגטו היהודי באש. הרב והיהודים חוזרים מהפסטיבל למשמע השריפה ובגטו הרב מטיל כשף שעוצר את השריפה ומונע מהגולם לפגוע בביתו.
בסצנה האחרונה של הסרט, הגולם יוצא מחוץ לשער הגטו שם הוא נתקל בקבוצת ילדים וילדה קטנה בעלת חזות ארית משביתה אותו מתפקוד. לאחר מכן הרב והיהודים מוציאים את הגולם המושבת ומודים לאלוהים על שהציל אותם ממנו.
הערות שוליים

↑  קטעים מהסרט "הגולם" מ-1915, באתר יוטיוב
↑  עופר אשכנזי, הליכה אל עבר הלילה רציונליות וזהות בקולנוע הגרמני לפני עליית הנאציזם, עם עובד, 2010
↑  עומר ברטוב, היהודי בקולנוע: מ״הגולם״ ל״אל תיגעו לי בשואה״, עם עובד, 2011
↑  Maya Barzilai, The Golem, How He Came into the World, Boydell & Brewer, Camden House, 2020
1 2 3  לילי יודינסקי, גילגוליו של הגולם חלק ג: הגולם בקולנוע העולמי, באתר המולטי יקום של אלי אשד, ‏2008
| --- | --- |
בקרת זהויות :  NLI: 987009706668905171  GND: 4220591-8  LCCN: no2008072916  VIAF: 196119807   WorldCat (עם VIAF): 196119807
הטצגופטריקס

| הטצגופטריקס |
| --- | --- |

תקופה
קרטיקון עליון, 66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: זאורופסידה
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: אזדרקיים
סוג:: הטצגופטריקס
שם מדעי
 Hatzegopteryx ‏בופטו, 2002

איור של הטצגופטריקס טורף זלמוקסס.
בהשוואת מוטת כנפיים לאלבטרוס נודד ולפלאגורניס.
הטצגופטריקס (שם מדעי: Hatzegopteryx, על שם האזור בו נמצאו מאובניו, האי האצג) הוא זוחל טורף מעופף מהסדרה הנכחדת פטרוזאוריה.
מאפיינים

פטרוזאור זה השתייך למשפחת האזדרקיים (Azhdarchidae) ונחשב לאחד מהמעופפים הגדולים ביותר שחיו מעולם, בצמוד לקוואצלקואטלוס שחי באותה תקופה.
מאובניו של הפטרוזאור נמצאו בעיקר בטרנסילבניה, רומניה, בה נמצאו בעיקר זרועות הכנפיים העצומות שלו. גיל המאובנים שויך לתקופת הקרטיקון העליון שלפני 66 מיליון שנה. בהמשך נמצאו גם עצמות צוואר שלו ועל פי שחזור גופו הוערך כי מוטת כנפיו הגיעה ל-10 עד 12 מטרים.
להטצגופטריקס הייתה גולגולת מוארכת בעלת מקור מסיבי, צוואר ארוך באורך מטר וחצי ושרירי חזה מפותחים. הכנפיים הכילו עור קרומי ודק יחסית והזנב היה קטן. יצור זה נהג לדאות אך היה מסוגל גם לנוע ביעילות על הקרקע.
ככל הנראה היה ההטצגופטריקס טורף-על באזור האי האצג (Hațeg Island, העיר האצג, ברומניה של ימינו), ומכיוון שהיה גדול יותר ממרבית התרופודים של אירופה היה מסוגל לעוט מהשמיים אל היצורים הננסיים שעל האי ולטרוף אותם במקורו העצום.
הוא ניזון ממינים שונים וגם מנבלות. הוא צד יצורים שונים שחיו על האי לרבות תרופודים כמו הבריידיקנם, ה-Heptasteornis והאלופטריקס, טיטאנוזאורים כמו המגיארוזאורוס, אורניתופודים כמו תלמטוזאורוס וזלמוקסס ואנקילוזאורים כמו סטרותיוזאורוס - כולם עברו גמדות איים.
בנוסף לדינוזאורים הוא ניזון גם מתנינים וזוחלים דומים, יונקים קדומים מהסדרה מולטיטוברקולטה, ודו-חיים קדומים.
בתרבות

פטרוזאור זה מופיע בסדרות הכוכב דינוזאור וכוכב פרהיסטורי ובמשחקי המחשב עולם היורה: המשחק וJurassic World: Alive.
גלריה
דיאגרמת שלד של הטצגופטריקס ממריא
מפת התפוצה של אז'דרכיים ההטצגופטריקס נמצא בפינה הימנית העליונה
שחזור של הטצגופריקס
הטצגופטריקס עם אדם להשוואה
ההרים הריפאנים

ערך זה עוסק ברכס הרים המוזכר בכתבים מהעת העתיקה. אם התכוונתם לרכס הרים על הירח, ראו .
ההרים הריפאניים או הרי ריפאן הם רכס הרים המוזכר בכתבי גאוגרפים מהעת העתיקה ובהם אפולוניוס מרודוס, אריסטו, הקאטאוס ממיטוס, היפוקרטס, תלמי ופלוטרכוס. מיקומם של הרים אלה אינו ידוע, אולם הכותבים מציינים כי ההרים מושלגים.
כתבים מאוחרים יותר, מהתקופה הרומית מתייחסים בכינוי זה להרים המצויים בצפונה של אירופה, או בצפון אסיה. פומפוניוס מלא ממקם את ההרים בצפון הרחוק, באזור החוג הארקטי ופליניוס האב מתייחס בכינוי זה להרי אורל שברוסיה.
נואה ובסטר בספרו משנת 1823 מציין כי המלומדים של העת העתיקה התכוונו להרי האלפים.
תאולוגים נוצריים מייחסים את ההרים לארצו של ריפת בן גומר, המוזכר בספר בראשית, פרק י', וכן להרי רפא המוזכרים בספר היובלים (פרק ח'). הרי רפא מזוהים על ידי מלומדים נוצריים עם הרי האורל.
הרי ריפאאוס, על פני הירח, נקראים על שם ההרים הריפאנים.
הארי וודרינג

הארי היינס וודרינג (באנגלית: Harry Hines Woodring ;‏ 31 במאי 1887 – 9 בספטמבר 1967) היה פוליטיקאי אמריקאי מהמפלגה הדמוקרטית שכיהן כמושל קנזס ה-25 וכמזכיר המלחמה של ארצות הברית בממשלו של נשיא ארצות הברית פרנקלין דלאנו רוזוולט בין השנים 1936 – 1940. קודם לכן, בין השנים 1933 – 1936 הוא היה עוזר מזכיר המלחמה.
ראשית חייו

הארי היינס וודרינג נולד ב-31 במאי 1887 באלק סיטי שבקנזס לחוואי ואיש צבא האיחוד היינס וודרינג. הוא התחנך בבתי הספר בעיר ובמחוז ובגיל 16 החל לעבוד כשרת בבנק הלאומי הראשון של ניאודשה שבקנזס. במשך שנה למד באוניברסיטה לעסקים בעיר לבנון שבאינדיאנה, שאפשרה לו לקבל משרה כמנהל חשבונות ועוזר קופאי בבנק הלאומי הראשון של אלק סיטי.
זמן קצר לאחר מכן עבר וודרינג להיות עוזר קופאי בבנק הלאומי הראשון של ניאודשה. הוא התקדם במהירות והיה לסגן הנשיא והבעלים של הבנק עד שהתגייס לצבא ארצות הברית. בהמשך, קיבל דרגת לוטננט משנה בחיל השריון ולחם במלחמת העולם הראשונה. ב-1928 הוא נבחר כמפקד המחלקה בקנזס של ארגון הווטרנים "הלגיון האמריקאי" ומכר את עסקי הבנקאות שלו כדי להיכנס לפוליטיקה.
מושל קנזס

בבחירות למשרת מושל קנזס של 1930 ניצח וודרינג במערכת בחירות שנויה במחלוקת שכללה מועמד עמצאי ג'ון ר. ברינקלי ונבחר כמושל. הוא כיהן בתפקיד בין השנים 1931 – 1933. כדמוקרט, מאמציו לקצץ בהוצאות נחסמו על ידי הרפובליקנים, כך שהוא קיצץ במשכורתו שלו ובמחלקת הכבישים, המקום היחידי בו הייתה לדמוקרטים שליטה.
ב-1932 הוא התמודד מחדש על משרת המושל, אך הפסיד לאלף לנדון הרפובליקני.
ב-25 ביולי 1933 נשא וודרינג לאישה את הלן קולידג', בתו של חבר הסנאט של ארצות הברית, מרקוס א. קולידג'. לשניים נולדו שלושה ילדים.
מזכיר המלחמה

בין השנים 1933 – 1936 שימש וודרינג כעוזר מזכיר המלחמה והיה אחראי על נושאי הרכש. לאחר מותו של מזכיר המלחמה ג'ורג' דרן הוא מונה במקומו על ידי הנשיא פרנקלין דלאנו רוזוולט וכיהן בתפקיד עד 1940. הוא הלך בעקבות המלצותיו של קודמו להגדלת כוחם של הצבא הסדיר, של המשמר הלאומי ושל כוחות המילואים. במהלך כהונתו הוא הוביל שינויים בתוכניות הגיוס כדי לאזן בין כוח האדם לבין הרכש והביע את הצורך בהשלמת כוח ההגנה הראשוני לעתות שלום.
כמי שתמך במדיניות אי-ההתערבות של ארצות הברית, ניצב וודרינג תחת לחצים מצד שאר חברי הקבינט להתפטר בשנה הראשונה של מלחמת העולם השנייה. מזכיר הפנים, הרולד איקס נפגש עם הנשיא רוזוולט לפחות פעמיים והעלה בפגישות את הדרישה לפטר את וודרינג, אך הנשיא לא היה מוכן בתחילה לעשות כן ותחת זאת מינה את תומך מדיניות ההתערבות המובהק לואיס א. ג'ונסון כעוזר מזכיר המלחמה. עד מהרה היו וודרינג וג'ונסון חלוקים ביניהם והגיעו לנקודה בהם הם סירבו לדבר איש עם רעהו. ב-20 ביוני 1940 שם הנשיא רוזוולט קץ לעימות בין השניים, פיטר את וודרינג והחליפו בפוליטיקאי הרפובליקני הוותיק הנרי סטימסון. וודרינג נותר בדלן בגישתו, והתנגד ל"חוק האימון והשירות הסלקטיבי של 1940".
הוא ניסה להתמודד שוב על משרת מושל קנזס ב-1946 וב-1956 ללא הצלחה.
מותו

הארי וודרינג נפטר משבץ מוחי בטופיקה, קנזס ב-9 בספטמבר 1967 ונטמן בבית הקברות מאונט הופ המקומי.
הכלה (מירון סימה)

| --- | --- |

 מידע כללי
 צייר:  מירון סימה
 תאריך יצירה:  1970
 טכניקה וחומרים:  חיתוך עץ
 ממדים בס"מ
 אורך:  59
 רוחב:  45
 נתונים על היצירה
 מיקום:  אוסף סדנת ההדפס ירושלים; אוסף מוזיאון ישראל
"הכלה" (1970) הוא הדפס מאת הצייר הישראלי מירון סימה.
תיאור

ההדפס "הכלה" מציג כלה לבושה שמלה לבנה ולצידה החתן האוחז בהינומה. סימה יצר את ההדפס בשנת 1970 בטכניקה של חיתוך עץ צבעוני ובמהדורה של 75 עותקים. בנוסף ללוחות העץ, סימה הוסיף לעבודה הדפסה של מרקמים, שמקורם בטקסטיל, טכניקה בה השתמש החל משנות ה-50 של המאה ה-20. דוגמה לכך ניתן לראות בהינומה. העבודה מודפסת על גיליון נייר צבעוני מסוג "קנסון" (Canson), בגובה של 65 ס"מ, וברוחב של 50 ס"מ. בשנת 1970 קיבל סימה מדליית זהב על עבודה זו במסגרת הביאנלה של פירנצה, איטליה.
עותק של ההדפס, שמקורו באוספו של דוד רובינגר, נמצא בארכיון סדנת ההדפס ירושלים והוא נושא הקדשה של האמן לרובינגר. עותק נוסף נמצא באוסף מוזיאון ישראל.
הערות שוליים

↑  ראו: בר אור, גליה, מירון סימה: מדרזדן לירושלים, משכן לאמנות ע"ש חיים אתר, עין חרוד, 1997, עמ' 102-101
↑  ראו: בר אור, גליה, מירון סימה: מדרזדן לירושלים, משכן לאמנות ע"ש חיים אתר, עין חרוד, 1997
הומוגניות והטרוגניות

הומוגניות והטרוגניות הם מונחים הפכיים: הומוגניות מציין כי האובייקט או המערכת מורכבים מרכיבים אחידים הדומים במאפייניהם. הטרוגניות מציין כי האובייקט או המערכת מורכבים ממכלול מרכיבים, השונים במאפייניהם.
הומוגניות והטרוגניות מיושמים בשימוש נרחב בתחומים רבים במדעים דוגמת כימיה, גנטיקה, מתמטיקה, וסוציולוגיה וגם בתחומים נוספים דוגמת אדריכלות, מוזיקה וקולינריה.
אטימולוגיה

הומו (ביוונית עתיקה: ὅμο) - קידומת שבאה לציין "שווה" או "אחיד" אותו-דבר (דוגמאות: הומוסקסואל הומונימיה) לעומת הטרו שהוא "שונה" לא אחיד (דוגמאות: הטרוסקסואל הטרוכרומיה).
היבטים סטטיסטיים

בסטטיסטיקה השונות היא המדד להערכה ולניתוח של הטרוגניות.
בניסוח סטטיסטי, כאשר מדובר על "היגד הטרוגני", הכוונה היא שמדד הפיזור או סטיית התקן שלו הם גבוהים.
הומוגניות (סטטיסטיקה) הוא מצב שבו לכל חלק מאוסף של נתונים יש אותם מאפיינים סטטיסטיים כמו לאוסף המלא.
הטרוגניות והומוגניות אנושית

במדעי החברה ההטרוגניות וההומוגניות באות לידי ביטוי בהבדלים בין אישיים ובקולקטיביזם.
הבדלים וחיבורים אלו נוצרים בעקבות השפעה משולבת של תורשה וסביבה.
קיימת גם הטרוגניות בין קבוצות חברתיות שונות והיא באה לידי ביטוי בין היתר בהבדלים בין-תרבותיים.
ראו גם

תמיסה
פונקציה
שונות משותפת
הומוגניות (פיזיקה)
הומוגניות (מתמטיקה)
הומוגניות (אסטרונומיה)
הומוגניות (כימיה)
המגון
ערך זה הוא קצרמרבנושא מדעים. אתם מוזמנים לתרום לוויקיפדיה ו.
הכלה העשירה ביותר בעולם

| --- | --- |
כרזת הסרט
כרזת הסרט
 בימוי:  ג'ק סמיית
 הופק בידי:  רוס הנטר
 תסריט:  אוסקר ברודני, נורמן קראסנה
 עריכה:  מילטון קארות'
 שחקנים ראשיים:  סנדרה די מוריס שבלייה אנדי ויליאמס רוברט גולה
 מוזיקה:  פרסי פיית'
 צילום:  ראסל מטי
 מדינה:  ארצות הברית ארצות הברית
 חברה מפיצה:  סרטי יוניברסל
 הקרנת בכורה:  26 באוגוסט 1964
 משך הקרנה:  96 דקות
 שפת הסרט:  אנגלית
 סוגה:  קומדיה רומנטית, סרט מוזיקלי 
 דף הסרט ב־IMDb
 
הכלה העשירה ביותר בעולם (באנגלית: I'd Rather Be Rich - הייתי מעדיף להיות עשיר) הוא סרט קומדיה רומנטית אמריקאי משנת 1964 בבימויו של ג'ק סמיית, עם סנדרה די, מוריס שבלייה, אנדי ויליאמס ורוברט גולה בתפקידים הראשיים.
העלילה היא על סבא עשיר השוכב על ערש דוויי ורוצה שנכדתו תתחתן עם גבר כלבבו שימשיך את העסק הגדול.
הסרט הוא רימייק לסרט "זה התחיל עם איב" משנת 1941 אלא שבמקום נכד עם שתי מחזרות יש נכדה עם שני מחזרים.
אנדי ויליאמס ורוברט גולה שרים ביחד את שיר הנושא "I'd Rather Be Rich". ויליאמס שר גם להיטו "Almost There"
תקציר העלילה

פיליפ דוליין (מוריס שבלייה) הוא בעל תאגיד כימי גדול בלוס אנג'לס. הוא שוכב במיטתו לאחר התקף לב ומטופל על ידי רופא פרטי (צ'ארלס ראגלס), עוזרו הראשי ווד (ג'ין ריימונד) ואחות (הרמיוני גינגולד) ששומרים על בריאותו אבל הוא מערים עליהם וממשיך לעשן סיגרים שמוחבאים במקומות שונים בחדר.
שארת בשרו היחידה היא נכדתו סינתיה (סנדרה די) המתגוררת בבוסטון ומאורסת. פיליפ מבקש לראות אותה לפני מותו. כשהיא מגיעה הוא מבקש ממנה לראות את הגבר שלה לפני שימות. סינתיה מאורסת לזמר וורן פאלר (אנדי ויליאמס) והיא מודיעה לו שיגיע במהירות אך הוא נתקע בסופת שלגים בבוסטון.
סינתיה חרדה לשלום סבה העומד למות ופוגשת במקרה בפול בנטון (רוברט גולה), כימאי מקליבלנד שהגיע לבית דוליין כדי לקדם מכירות של המצאה שלו של צבע חסין אש. היא מציגה את פול כארוסה וורן. פיליפ מתרשם ממנו ובעיקר מהעובדה שנעליה של סינתיה נשמטות כשהם מתנשקים, סימן לרגש אהבה כמו שהיה עם אשתו המנוחה.
פיליפ מתאושש אך עדיין מתנהג כחולה קשה. סינתיה ופול הולכים לנשף עובדי החברה רוקדים ומתחבקים ונעליה נשמטות. כל הרוקדים מסתכלים בהם בהערצה ומשילים את נעליהם.
לבסוף מגיע וורן וכאן מתחולל מאבק עם פול. פול שולח אותם לבית ששכר ובו הפתעות בלתי נעימות כמו מעקה קורס, בור מים שנפתח ועוד. סינתיה שמה לב שנעליה לא נשמטות כשהיא מתנשקת עם וורן.
הם חוזרים מרוגזים ווורן מתקוטט עם פול עד שהמשרת הריסון (לורי מיין) מפריד ביניהם.
פול מתכונן לחזור לקליבלנד אך סינתיה מודיעה לו כי ביטלה את אירוסיה עם וורן והם מתחבקים ומתנשקים לנגד עיניו של הסבא.
צוות השחקנים

| שם השחקן/ית | שם הדמות | הערות |
| --- | --- | --- |
| סנדרה די | סינתיה דוליין |  |
| מוריס שבלייה | פיליפ דוליין |  |
| אנדי ויליאמס | וורן פאלמר | זמר |
| רוברט גולה | פול בנטון | איש עסקים |
| הרמיוני גינגולד | מיס גרימשו | אחות |
| ג'ין ריימונד | מרטין ווד | עוזר אישי |
| צ'רלי ראגלס | ד"ר קרנדל | רופא |
| לורי מיין | הריסון | משרת |
הומוגניות של קבוצת חוץ

תמונה מעצרת המיליון של חרדים ובה ריבוי שכבות של קבוצות פנים וקבוצות חוץ, למרות הומוגניות לכאורה: ליטאים, חסידים, מזרחים, גברים ונשים
בפסיכולוגיה חברתית, אפקט ההומוגניות של קבוצת חוץ או לחלופין הטיית קבוצת פנים (באנגלית: In-group–out-group bias, או out-group homogeneity), הוא תפיסת האדם את חברי קבוצת החוץ שלו כדומים זה לזה יותר מאשר חברים בקבוצת הפנים. במילים אחרות, אנו נוטים להניח ש"אנחנו" מיוחדים ושונים זה מזה (הטרוגניים), בעוד "הם" – כולם אותו הדבר (הומוגניים). אפקט ההומוגניות של קבוצת החוץ קיים במגוון רחב של קבוצות חברתיות שונות, מקבוצות פוליטיות ואתניות ועד לקבוצות גיל ומגדר, והוא הגורם העיקרי ליצירת סטריאוטיפים והכללות נמהרות.
האפקט מכונה גם "הטיית ההומוגניות", מאחר שלדעת חלק מהחוקרים זו הטיה קוגניטיבית ושגיאה שיש להתגבר עליה. זאת בעוד חוקרים אחרים רואים באפקט דוגמה לתפיסה חברתית נורמלית ולעיתים קרובות מסתגלת.
אפקט ההומוגניות בקבוצת החוץ הוא חלק מתחום מחקר רחב יותר הבוחן את תפיסת השונות בתוך קבוצות. תחום זה כולל השפעות של תפיסת הומוגניות שאינה קשורה לחברות בקבוצת הפנים/החוץ, כגון השפעות הקשורות לכוח, סטטוס וגודל הקבוצות.
מחקרים אמפיריים

באחד המחקרים התבקשו 90 חברי מועדונים לשפוט את מידת הדמיון בין יחידים בתוך הקבוצה שלהם, לעומת הדמיון בקרב 2 קבוצות אחרות. נמצא כי המשתתפים נטו לתפוס את חברי המועדון שלהם כשונים ומובחנים יותר מחברי הקבוצות האחרות.
מחקרים אמפיריים > אפקט הגזע האחר

בניסוי אחר, חוקרים הראו כי אנשים מקבוצה אתנית זרה נראים דומים יותר האחד לשני מבני הקבוצה שלהם. כאשר הראו לתלמידים לבנים פרצופים של אנשים לבנים ושחורים, מאוחר יותר הם זיהו בצורה מדויקת יותר פנים לבנים שראו, בעוד לעיתים קרובות שגו בזיהוי פנים שחורים. תוצאות הפוכות התקבלו כאשר הנבדקים כללו אנשים שחורים. הטיה זו מכונה גם אפקט הגזע האחר.
הסברים

ההומוגניות של קבוצת חוץ נמצאה כלא קשורה למספר האנשים מהקבוצה שהאדם מכיר. ניתן היה לחשוב שההטיה מופיעה על רקע היכרות ומידע רב יותר על חברי קבוצת הפנים, אך זה לא המקרה. ההטיה נמצאה גם בין קבוצות כמו "גברים" ו"נשים" שכמובן מקיימות אינטראקציה תכופה.
לפי השערה אחת, ההטיה מיוחסת להבדל באופן שבו האדם מאחסן ומעבד מידע על קבוצת הפנים, לעומת מידע על קבוצת החוץ. עם זאת, ההסבר מאותגר בעקבות מקרים מסוימים שבהם קבוצות פנים רואות את עצמן כהומוגניות. חוקרים שיערו שזה מתרחש רק כאשר תפיסת הומוגניות עוזרת לקדם סולידריות בקבוצת הפנים. ניסויים שנערכו בנושא העלו כי הומוגניות בקבוצת הפנים מופיעה כאשר לאנשים שמזדהים מאוד עם קבוצה מוצג מידע סטריאוטיפי על אותה קבוצה.
ראו גם

קבוצת פנים וקבוצת חוץ
כשל אקולוגי
הערות שוליים

↑  Quattrone, George A.; Jones, Edward E. (1980). "The perception of variability within in-groups and out-groups: Implications for the law of small numbers". Journal of Personality and Social Psychology. 38 (1): 141–152. doi:10.1037/0022-3514.38.1.141.
↑  Judd, Charles M.; Ryan, Carey S.; Park, Bernadette (1991). "Accuracy in the judgment of in-group and out-group variability". Journal of Personality and Social Psychology. 61 (3): 366–379. doi:10.1037/0022-3514.61.3.366. PMID 1941509.
1 2  Rubin, M., Hewstone, M., Crisp, R. J., Voci, A., & Richards, Z. (2004). Gender out-group homogeneity: The roles of differential familiarity, gender differences, and group size. In V. Yzerbyt, C. M. Judd, & O. Corneille (Eds.), The psychology of group perception: Perceived variability, entitativity, and essentialism (pp. 203-220). New York: Psychology Press. [View]
↑  Haslam, Alex; Oakes, Penny; Turner, John; McGarty, Craig (1996). "Social identity, self-categorization, and the perceived homogeneity of ingroups and outgroups: The interaction between social motivation and cognition".  In Sorrentino, Richard; Higgins, Edward (eds.). Handbook of Motivation and Cognition: Foundations of Social Behavior. Vol. 3. New York: Guilford Press. pp. 182–222. ISBN 9781572300521.
↑  Park, Bernadette; Rothbart, Myron (1982). "Perception of out-group homogeneity and level of social categorization". Journal of Personality and Social Psychology. 42 (6): 1051–1068. doi:10.1037/0022-3514.42.6.1051.
↑  Chance, June; Goldstein, Alvin (1981). "Depth of processing in response to own and other race faces". Journal of Personality and Social Psychology. 7 (3): 475–480. doi:10.1177/014616728173017.
↑  Linville, Patricia W.; Fischer, Gregory W.; Salovey, Peter (1989). "Perceived distributions of the characteristics of in-group and out-group members: Empirical evidence and a computer simulation". Journal of Personality and Social Psychology. 57 (2): 165–188. doi:10.1037/0022-3514.57.2.165. PMID 2760805.
↑  Lee, Yueh-Ting; Ottati, Victor (1993). "Determinants of ingroup and outgroup perceptions of heterogeneity: An investigation of Sino-American stereotypes". Journal of Cross-Cultural Psychology. 24 (3): 298–318. doi:10.1177/0022022193243003.
↑  De Cremer, David (2001). "Perceptions of group homogeneity as a function of social comparison: The mediating role of group identity". Current Psychology. 20 (2): 138–146. doi:10.1007/s12144-001-1021-4.
הומוגרף

בבלשנות, הומוגרף (בלועזית: Homograph, מיוונית: ὁμός (homós) – "זהה", ו-γράφω (gráphō) – "כתיבה") הוא מילה שהכתיב שלה זהה למילה אחרת בעלת משמעות שונה.
מילים הומוגרפיות יכולות להיות הומופוניות (שאופן ההגייה שלהן זהה), ואז הן נקראות הומינימיות, או הטרופוניות (שאופן ההגייה שלהן שונה). לרוב, כשמשתמשים במילה "הומוגרף" מתכוונים דווקא לאפשרות השנייה.